Belydenis – Jeugfokus
HULPMIDDELS VIR BELYDENISFASE
BELYDENISFASE fokus op kategete van Graad 11 en 12. (17 - 19 jaar)
GRATIS AFLAAIBARE HULPMIDDELS
56 wenke vir ŉ … kategesebyeenkoms
Hier is ŉ gratis boekie met 56 dinge wat jy kan doen om jou groep van die begin af optimaal te laat funksioneer. Dit is ŉ reeks wenke vir kategete wat op soek is na nuwe maniere om die leeromgewing só in te rig dat geloofsvorming kan plaasvind.
Die wenke sluit aan by deelnemers se behoefte:
• om onmiddellik tuis te kom in die nuwe groep
• om iets nuuts te leer
• om tot nuwe insigte uitgedaag te word
• om ondersteun te word om in hulle geloof te groei
• om aktief betrokke te wees by wat hulle leer
• om deel van die groep te voel
Teken in en ontvang wenke, hulpmiddels en inligting oor kategese
Watter inligting kort jy?
Junior fase – Gr 1 tot 3
Middelfase – Gr 4 tot 6
Senior fase – Gr 7 tot 10
WATTER KATEGESE SAL DIE BESTE WEES VIR JOU GEMEENTE?
Hierdie hulpmiddels help jou om Bybelkennis aan die kinders en jongmense oor te dra en hulle in hulle geloof te onderrig. Elke graad het ŉ doenboek vir die kinders of ŉ gespreksgids vir die jongmense en ŉ aanbiedersgids vir jou.
Hierdie reeks hulpmiddels help jou om die kinders en jongmense te lei om op ŉ interaktiewe manier self meer oor God en hulle geloof te ontdek. Die deelnemersgidse bevat ŉ wye reeks saamdoen- en ontdekkingsaktiwiteite.
Hierdie kort kursusse help jou om oor spesifieke onderwerpe of temas kategese te hou. Daar is 10 ontmoetings per onderwerp wat geskik is vir ŉ kwartaal. Ons voorsien ŉ gids vir deelnemers en begeleiding vir aanbieders.
KEUSE-KATEGESEPRODUKTE WAT JULLE GEMEENTE KAN HELP!
Belydenis van geloof - Gespreksgids
ŉ Gids vir jongmense en volwassenes wat belydenis van geloof wil aflê. Hierdie boek fokus op die kern van wat ons glo, en hoe ons dan leef op grond van wat ons glo. Belydenis van geloof vir mense van enige ouderdom.
G8 - Verwoord en lewe wat jy glo
Die gedagte agter die G8-program is om die leer van die kerk eenvoudig saam te vat. Hierdie ontmoetings gee vir jou ŉ hulpmiddel om geloof werklik te verstaan en dit prakties uit te leef. Pakket sluit in: ŉ Werkboek vir jongmense/volwassenes en ŉ DVD met die handleiding vir aanbieder, videosnitte, hulpmiddels en ŉ kampgids.
GERAT … om jongmense te begelei
Hierdie kursusse fokus op vier temas: verhoudings, vrae, groeipyne en issues. Elk van die vier temas gaan saam met die DVD-snit as agtergrond vir of inleiding tot die betrokke tema. Tydens die kursus kyk die groep na hierdie DVD-snitte en bespreek dan die vrae wat in die handleiding is. Elk van die vier temas word ook aangevul met sewe klanksnitte op ŉ CD.
TEMA-KATEGESEPRODUKTE WAT JULLE GEMEENTE KAN HELP!
Altyd daar – Leiersgids
Altyd daar werk met stories en verhale wat ons help om God raak te sien. Dit is vir laat-hoërskoolleerders en finalejaar-katkisante ontwikkel, maar kan ook suksesvol gebruik word vir kleingroepe wat uit jong volwassenes bestaan.
Altyd daar – Gesprekgids
KENNIS-KATEGESEPRODUKTE WAT JULLE GEMEENTE KAN HELP!
Geloof wat rêrig is - Katkisant
Bybeldagboek vir die katkisant in die belydenisgroep
Hierdie werkboek bevat 38 lesse, ŉ bylae oor die ander kerke, geloofsvorme en godsdienste, asook die Formuliere van Eenheid.
Geloof wat rêrig is - Kategeet
Handboek vir die kategeet van die belydenisgroep
Die leerplan bestaan uit twee hoofkomponente: die geloofsbelydenis en die tien gebooie. Die handboek bevat riglyne oor die kenmerke van jongmense in die belydenisgroep. Elke ontmoeting is volledig uitgewerk.
Ds Marthinus Bosman
Taakspan vir Kategese: Belydenisfase
Vir algemene navrae, kontak 021 864 8281
Vir bestellings, kontak 021 864 8210 of e-pos bestel@bmedia.co.za